CELEX: C2005/031/20
Language: et
Date: 2005-02-05 00:00:00
Title: Kohtuasi C-488/04: Eelotsusetaotlus, mille esitas Cour de cassation, chambre commerciale, financière et économique (Prantsusmaa) 16. novembri 2004. aasta otsusega kohtuasjas Galeries de Lisieux SA v. Organic Recouvrement

5.2.2005   
            
            
               ET
            
            
               Euroopa Liidu Teataja
            
            
               C 31/10
            
         Eelotsusetaotlus, mille esitas Cour de cassation, chambre commerciale, financière et économique (Prantsusmaa) 16. novembri 2004. aasta otsusega kohtuasjas Galeries de Lisieux SA v. Organic Recouvrement
   (Kohtuasi C-488/04)
   (2005/C 31/20)
   Kohtumenetluse keel: prantsuse
   Euroopa Ühenduste Kohus on saanud Cour de cassation, chambre commerciale, financière et économique (Prantsusmaa) 16. novembri 2004. aasta otsusega esitatud eelotsusetaotluse kohtuasjas Galeries de Lisieux SA v. Organic Recouvrement, mis saabus kohtukantseleisse 29. novembril 2004.
   Cour de cassation, chambre commerciale, financière et économique (Prantsusmaa) küsib Euroopa Kohtult eelotsust järgmises küsimuses:
   Kas ühenduse õigust tuleb tõlgendada viisil, et sellist maksu, nagu kaubanduse ja käsitöönduse toetamise maks, mis kehtestati 13. juuli 1972. aasta seadusega ja mida kogutakse, kui kaupluste jaemüügipind ületab 400 m2, ning millest laekuvad tulud kantakse üle kaupmeeste ja käsitööliste pensionikindlustuskassade eriarvetele spetsiaalse hüvitistoetuse, millest 30. detsembri 1981. aasta seadusest nr 81-1160 tulenevalt on saanud lahkumishüvitis, rahastamiseks, tuleb käsitleda riigiabina, niivõrd kui seda rahastavad vaid need kauplused, mille müügipind on suurem kui 400 m2 või mille käive on suurem kui 460 000 eurot, ja kuivõrd tulevane hüvitisesaaja saab kasu maksusoodustusest, mis tuleneb võimalusest vähendada võimalikke makseid täiendavasse pensionisüsteemi?